શહેરની ટ્રાફિક સમસ્યા માટે લોકોમાં શિક્ષણ આપવા પ્રયાસો થયા છે. હવે શિક્ષક સંમેલન યોજી શિક્ષણના માધ્યમથી આવતીકાલના નાગરિકો એટલે કે વિદ્યાર્થીઓને ટ્રાફિક પ્રત્યેની જાગૃતતા અને શિસ્તના પાઠનું શિક્ષણ આપવા પ્રયાસ થશે. આ માટે શહેરની તમામ શાળાઓના ૧૪થી ૧પ હજાર શિક્ષકોનું સંમેલન યોજાશે. આ જ રીતે શહેરમાં લોકો વચ્ચે ધૃણા નહીં સદભાવનાનો સંદેશો ફેલાય એ માટે બાલિકાઓ દ્વારા સદભાવના પ્રાર્થના યજ્ઞ, જળસંચય અભિયાન, અનાથાશ્રમ, વૃધ્ધાશ્રમની મુલાકાત સહિતના સેવા પ્રકલ્પો હાથ ધરાશે. સમાજના વિવિધ વર્ગને ધર્મના માધ્યમથી સેવા સદભાવનામા જોડવા માટે પણ આયોજન થયું છે. જેમાં રાજકોટ માર્કેટ યાર્ડના વેપારીઓનો એક સેમિનાર, પોલીસ લાઇનમાં પોલીસ મિત્રો સાથે કાર્યક્રમ યોજાશે.